“มูดี้ส์” ปรับลดความน่าเชื่อถือ “ฟอร์ด” สู่ระดับขยะ! มีความเสี่ยงสูงไม่น่าลงทุน - FINNOMENA
มูดี้ส์ อินเวสเตอร์ส เซอร์วิส ปรับลดอันดับความน่าเชื่อถือของ ฟอร์ด มอเตอร์ริ่ง บริษัทผู้ผลิตรถยนต์รายใหญ่ของสหรัฐอเมริกา จากระดับ Baa3 เป็นระดับ Ba1 ซึ่งเป็นระดับ “ขยะ” (Junk Bond)
10 ก.ย. 2562

มูดี้ส์ อินเวสเตอร์ส เซอร์วิส ปรับลดอันดับความน่าเชื่อถือของ ฟอร์ด มอเตอร์ริ่ง บริษัทผู้ผลิตรถยนต์รายใหญ่ของสหรัฐอเมริกา จากระดับ Baa3 เป็นระดับ Ba1 ซึ่งเป็นระดับ “ขยะ” (Junk Bond)
ซึ่งหมายถึงธุรกิจที่มีความเสี่ยงในการผิดชำระหนี้สูงและไม่น่าลงทุน เนื่องจากปัจจุบันฟอร์ดมีหนี้สินทั่วโลกราว 100,000 ล้านดอลลาร์สหรัฐทั้งในรูปแบบของพันธบัตรและสินเชื่อ
มูดี้ส์อธิบายว่า ความอ่อนแอของฟอร์ดมีสาเหตุมาจากความไร้ประสิทธิภาพในการดำเนินงานในตลาดสำคัญไม่ว่าจะเป็น อเมริกาเหนือ จีน ยุโรป และอเมริกาใต้
ทั้งนี้ผลประกอบการในจีนลดลงจากที่เคยทำกำไรกว่า 1,000 ล้านดอลลาร์สหรัฐในปี 2016 กลายเป็นขาดทุนในปัจจุบัน โดยฐานะเงินสดยานยนต์ของฟอร์ดในจีนลดลงต่ำกว่า 20,000 ล้านดอลลาร์สหรัฐ
ปัจจุบันฟอร์ดกำลังต้องเผชิญกับความท้าทายจากความต้องการรถยนต์ในตลาดหลักที่กำลังลดลง อีกทั้งต้องเผชิญกับเทคโนโลยีรถยนต์ไฟฟ้า (EV) รถยนต์ไร้คนขับ รวมทั้งไรด์แชร์ริ่ง รวมถึงกฎระเบียบเกี่ยวกับการปล่อยมลพิษที่เข้มงวดมากขึ้นในหลายประเทศทั่วโลก ทำให้รถยนต์ของฟอร์ดมีความเสี่ยงผิดกฎระเบียบที่กำลังจะบังคับใช้ในปี 2020-2021
ที่มา : https://www.prachachat.net/world-news/news-369656
แท็ก:
แชร์บทความ: